ประจำเดือนหนูมาตรงและปกติทุกเดือนนะคะ มาเดือนละ4-6วันแต่ประมาณวันที่26-29 พ.ค ที่ผ่านมามี มีเลือดประจำเดือนมาแบบกระปริบกระปรอย(เลือดที่ออกมาเปนสีน้ำตาลเข้มเหมือนเลือดตกค้าง)มามากอีกวันที่30-1 วันที่2 ก็เริ่มหมด หลังจากนั้นก็มีอะไรกับแฟน(หลั่งใน) แต่ก่อนหน้านี้มีอาการปวดท้องเลยเพื่อนเลยบอกให้ลองกินยาสตรี เพิ่งลองกินประมาณวันที่10พ.ค วันที่12 เริ่มมีเลือดประจำเดือนมาเล็กน้อง วันที่13ประจำเดือนก็มาอีกรอบ แต่รอบนี้มาเหมือนกับประจำเดือนปกติ มามากกว่ารอบล่าสุด ร่างกายหนูมีปัญหาหรือป่าวค่ะหรือเป็นเรื่องปกติ แบบนี้หนูควรกินยาสตรีต่อไหมคะ
สวัสดีค่ะ หากวันที่ 26 เม.ย. ถึง 2 พ.ค. เป็นช่วงวันเวลาที่ประจำเดือนควรจะมา เลือดสีน้ำตาลที่ออกแบบกะปริดกะปรอย ก็จ่าจะเป็นประจำเดือน ซึ่งการที่เป็นสีน้ำตาล แสดงว่ามีเลือดออกในปริมาณน้อย ซึ่งสาเหตุที่ทำให้ประจำเดือนมาน้อย อาจเกิดจากหลายปัจจัย เช่น การทำงานหนัก อดอาหาร มีน้ำหนักลด เกิดภาวะโลหิตจาง เป็นต้นแต่หากเลือดที่ออกมาในช่วงวันเวลาดังกล่าว ไม่ใช่ช่วงที่ประจำเดือนควรจะมา ก็อาจเป็นที่ออกผิดปกติจากสาเหตุต่างๆสำหรับการทานยาสตรี ซึ่งเป็นยาแผนโบราณและมีฤทธิ์ของฮอร์โมนเพศหญิง การทานยา ย่อมทำให้เกิดมีเลือดออกจากช่องคลอดได้จากฤทธิ์ของฮอร์โมน ดังนั้น แนะนำว่าหากไม่ได้มีเหตุที่จำเป็นต้องทานยาสตรี ควรหยุดทานยาดังกล่าวค่ะ และให้สังเกตประจำเดือนในรอบถัดไปว่า จะมามีลักษณะเป็นปกติหรือไม่ แต่ทั้งนี้ ประจำเดือนในรอบถัดไป อาจมาล่าช้ากว่าปกติได้ เนื่องจากผลของยาสตรีค่ะแต่หากหลังจากที่หยุดยา ยังคงมีอาการเลือดออกกะปริดกะปรอย หรือมีปวดท้องน้อยมาก ควรไปพบแพทย์เพื่อหาสาเหตุค่ะ